Diari Oficial de la Generalitat Valenciana


Sumari del DOGV 7627, del 01-10-2015 (2015/7966)

ACORD d'11 de setembre de 2015, del Consell, pel qual s'autoritzen ajustos en l'annex de transferències i subvencions de capital del programa 512.10, Gestió i Infraestructures de Recursos Hidràulics, Sanejament i Depuració d'Aigües, així com una transferència de crèdit del capítol 7 al 6 d'aquest mateix programa, per import global de 3.800.000 euros. Expedient 05.009/15-084.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7627

Data del DOGV
:   01-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7966


Data del document
:   11-09-2015

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'11 de setembre de 2015, del Consell, pel qual s'autoritzen ajustos en l'annex de transferències i subvencions de capital del programa 512.10, Gestió i Infraestructures de Recursos Hidràulics, Sanejament i Depuració d'Aigües, així com una transferència de crèdit del capítol 7 al 6 d'aquest mateix programa, per import global de 3.800.000 euros. Expedient 05.009/15-084. [2015/7966]  
El Consell, en la reunió del dia 11 de setembre de 2015, va adoptar l'acord següent:  
La Conselleria d'Agricultura, Medi Ambient, Canvi Climàtic i Desenvolupament Rural ha posat de manifest que estant pendent l'aprovació del programa de desenvolupament rural de la Comunitat Valenciana 2014-2020 (PDR-CV 2014-2020), s'han produït disponibilitats en la línia nominativa X6284, «Finançament de les operacions de capital de l'AVFGA», la dotació de 4.064.000 euros de la qual responia al cost estimat per a l'execució del dit programa durant 2015. Havent-hi renunciat l'AVFGA, beneficiària de la línia, es proposa destinar-les a donar cobertura a altres actuacions a dur a terme en el mateix programa, com són:  
1. Incrementar en 1.100.000 euros la dotació de la línia genèrica T0169, «Racionalització d'aigua per a reg gota a gota».  
2. Transferir 2.700.000 euros al capítol 6, amb destinació a diferents actuacions d'inversió, entre les quals cal destacar 1.800.000 euros a fi de procedir al pagament de liquidacions pendents en matèria d'expropiacions, i 850.000 per a infraestructures d'abastiment d'aigües i canalitzacions de rambles i barrancs.  
A aquest efecte, i d'acord amb el que disposen els articles 18 i 19 de la Llei 8/2014, de 26 de desembre, de la Generalitat, de Pressupostos de la Generalitat per a l'exercici 2015, a proposta del conseller d'Hisenda i Model Econòmic, el Consell  
  
  
ACORDA  
  
Primer  
S'autoritza una minoració de crèdit en l'aplicació 05.43.2481.274.98.0 per import de 2.700.000 euros, conseqüència de les següents modificacions en l'annex de transferències i subvencions de capital del programa 512.10, «Gestió i infraestructures de recursos hidràulics, sanejament i depuració d'aigües»:  
a) Minorar la dotació de la línia nominativa X6284, en els termes següents:  
  
Codi Denominació Dotació inicial Modificació Dotació actual  
X6284 Gestió de recursos hidràulics (AVFGA) 4.064.000 € 3.999.714 809.000  
  
  
b) Incrementar la dotació de la línia genèrica T0169, en els termes següents:  
  
Codi Denominació Dotació inicial Modificació Dotació actual  
T0169 Racionalització ús aigua reg gota a gota 6.693.177 1.165.726 7.656.920  
  
  
Segon  
S'autoritza un augment de crèdit en l'aplicació 18.15.1788.345.04.5 per import de 2.700.000 euros.  
  
València, 11 de setembre de 2015  
  
La consellera secretària,  
MÓNICA OLTRA JARQUE